Тәлгат Хәммәтшиннең татар сөйләмен яшәтү тәҗрибәсен өйрәнергә кирәк

	Күңелгә бик якын, кадерле булсалар да көн дә  аралашкан әти, әни, туганнар, укытучылар, хезмәттәшләр турында тик торганда мактау сүзләре әйтешмибез. Тәлгат Хәммәтшин дә һәр татар гаиләсенең үз кешесе. Аны беләләр, махсус уку йортларында, мәктәпләрдә генә түгел, күп гаиләдә балаларны аралашырга өйрәткәндә аның сөйләмен үрнәк итеп куялар; радио, телевидение, сәхнә хезмәткәрләре аны күп нәрсәгә өйрәтүче остаз итеп таныйлар. 	 Юкка гына аңарга Татарстанның халык артисты исеме бирелмәгән. Ул милләтебезнең мәшһүр дикторларының данлы мирасын дәвам иттерүче генә түгел, ә ана телебезнең хәсияти асылын саклау, камилләштерү вә халыкка даими җиткереп торуда зур тырышлык салган сәнгатькәр, тел белгече дә. Соңгы елларда ул Татарстан радиосының кырык елдан озаграк тарихлы “Тел күрке – сүз” тапшыруының оештыручыларыннан һәм алып баручыларыннан. Шәхсән үзем аның белән нәкъ шушы кыйблада аралаша, киңәшләшә идем. Шуңа көндәлегемдә бер мисал да теркәлгән икән. 
	Илдар НИЗАМОВ	
Матбугат.ру

	№ --- | 30.07.2018	


